  Майя Бывальцева 14-16 пӧсьтолэзе Удмуртиысь кун филармония элькунысь эм удысын ужасьёслы сӥзем «ДлагоДарим» онлайн-фестиваль ортчытоз. Со сярысь ужъюртлэн администрациез ивортӥз. Артистъёс выль коронавирус инфекци вӧлмон вакытэ калыклэн улонэз понна нюръяськись эм ужасьёслы юрттыны малпазы. Нимысьтыз соос понна ми «БлагоДарим» онлайн-фестиваль радъяськомы. Со адямиос – асьме вакытысь геройёс, кудъёсыз ас улонзэс жалятэк, мукет улонъёсты утё Удмуртиысь кун филармонилэн администрациезКонцертъёслэн радлыксы: - 14-тӥ пӧсьтолэзе (пуксён) 18:00 – «Арснал-бэнд»; - 15-тӥ пӧсьтолэзе (вирнунал) 18:00 – «Золотая мелодия»: - 16-тӥ пӧсьтолэзе (покчиарня) 18:00 – «Италмас». Меӵак возьматонъёс филармонилэн «ВКонтакте» но «Инстаграм» мерлыко вотэсъёсысь огиназ но YouTube каналаз мынозы. Онлайн-фестиваль борды итӥськыса, котькуд учкись эм ужасьёслы тау карон кылъёссэ вераны быгатоз. Ужрад Удмуртиысь лулчеберетъя министерство юрттэмен радъяське. Тегъёс: Лулчеберет Ижкар Удмуртия Филармония фестиваль крезьгур эмчиос  